Vážení rodičia,

dňa 22. 06. 2021 bola schválená novela zákona č. 544/2010 Z. z. o dotáciách, ktorou bol rozšírený okruh detí, na ktoré bude možné poskytnúť dotáciu na podporu výchovy k stravovacím návykom.

**Prvý okruh** budú tvoriť deti, ktoré žijú v domácnosti, ktorej sa poskytuje **pomoc v hmotnej núdzi** (PHN). K tomu, aby ste dieťa mohli zapísať do tejto kolónky, Vám rodič musí priniesť ***potvrdenie z ÚPSV a R***, že žije v domácnosti, ktorej sa poskytuje pomoc v hmotnej núdzi.

**Druhý okruh** budú tvoriť deti, ktoré žijú v domácnosti, ktorej **príjem je najviac vo výške životného minima**(ŽM) . K tomu, aby ste dieťa mohli zapísať do tejto kolónky, Vám rodič musí priniesť vyplnený a z ÚPSV a R potvrdený ***Formulár na posúdenie príjmu*** (príloha č. 2 k tomuto mailu).

**Tretí okruh**budú tvoriť deti **bez nároku na daňový bonus**, čo rodič dokladuje ***čestným vyhlásením,***ktoré posielam ako prílohu č. 3 k tomuto mailu. Upozorňujem, že do tohto okruhu spadajú len deti od 6 do 15 rokov (čiže v MŠ pravdepodobne len predškoláci, kt. majú odklad šk. dochádzky a naďalej budú ako 6 roční navštevovať MŠ). A zároveň podľa usmernenia z ÚPSV a R – treba rodiča upozorniť, že v prípade, ak bude zapísaný od 01.09. do 31.12.2021 do tohto zoznamu a v tomto období sa zamestná, nárok na daňový bonus si bude môcť uplatniť až od januára 2022.

Žiadame rodičov, resp. zákonných zástupcov detí, ktoré majú nárok poberať dotáciu na podporu výchovy k stravovacím návykom (obedy v školských jedálňach), aby si pripravili, resp. vybavili potrebné doklady na ÚPSVaR a tieto následne predložili na sekretariát školy.

Kontakt :

Školská jedáleň : 032/ 6521771

Sekretariát : 032/6521472

Potvrdenia je nutné doložiť v termíne 26. - 29.7. 2021 v čase od 8.00 hod do 12.00 hod. na sekretariát školy alebo do schránky školy pred hlavným vchodom školy .

* <https://cloud5o.edupage.org/cloud/Priloha_c._2_Formular_na_posudenie_prijmu.docx?z%3AbPti8rYQ93G%2BLxKAxM5VA3b05FEGjmQKHCuN9SvthZ7ZkjNjXf8AXaelaOXeOo9D>
* <https://cloud6o.edupage.org/cloud/Priloha_c.4_INFO_pre_ziadatelov_%281%29.docx?z%3A6OxihlGzblHhoEShObyli2m3xY58TEQ0JWqr6%2BxXCwrbdgyZtfJ1WiN6rPcM1k%2F%2B>
* <https://cloud7o.edupage.org/cloud/Priloha_c._3_cestne_vyhlasenie.docx?z%3AjAQtzq%2BqXONYu27E2lEfLyVzLhm3eS3WtdPTz6f6O6vFEUNHEwKhW6tTOK%2BD53xX>